Likumprojekts

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. 106.4 pantā:

izteikt otro daļu šādā redakcijā:

"Par nodarbošanos ar veterinārmedicīnisko praksi, ja veterinārmedicīniskā pakalpojuma sniedzējs nav reģistrējies normatīvajos aktos noteiktajā kārtībā, –

uzliek naudas sodu līdz simt četrdesmit *euro*.";

papildināt pantu ar trešo daļu šādā redakcijā:

"Par nodarbošanos ar veterinārmedicīnisko praksi, ja veterinārmedi­cīniskās prakses iestāde nav reģistrēta normatīvajos aktos noteiktajā kārtībā, –

uzliek naudas sodu fiziskajām personām no simt piecdesmit līdz četrsimt *euro*, bet juridiskajām personām – no trīssimt līdz astoņsimt piecdesmit *euro*."

2. Papildināt kodeksu ar 106.5 pantu šādā redakcijā:

"**106.5 pants. Izmēģinājumu dzīvnieku audzētājam, piegādātājam un lietotājam noteikto prasību pārkāpšana**

Par izmēģinājumu dzīvnieka audzēšanu, piegādi vai izmantošanu bez normatīvajos aktos noteiktās audzētāja, piegādātāja vai lietotāja reģistrācijas vai nepaziņošanu par izmaiņām darbībā –

uzliek naudas sodu fiziskajām personām no septiņdesmit līdz divsimt piecdesmit *euro*, bet juridiskajām personām – no trīssimt līdz septiņsimt *euro*.

Par izmēģinājumu dzīvnieka lietotāja veiktajām darbībām bez atļaujas, kas noteikta normatīvajos aktos par zinātniskiem mērķiem izmantojamo dzīvnieku aizsardzību, vai nepaziņošanu par izmaiņām darbībā –

uzliek naudas sodu fiziskajām personām no simts līdz četrsimt piecdesmit *euro*, bet juridiskajām personām – no piecsimt līdz tūkstoš *euro*."

3.  107. pantā:

papildināt panta nosaukumu pēc vārda "slēpšana" ar vārdu "nereģistrēšana";

papildināt pirmo daļu pēc vārda "inspektora" ar vārdiem "dzīvnieku nereģistrēšanu normatīvajos aktos noteiktajā kārtībā".

4. Papildināt 230. panta pirmo daļu pēc skaitļa "106.4" ar skaitli "106.5".

Zemkopības ministrs

Jānis Dūklavs